stanford-oval/wikipedia huggingface dataset:
เสียงเสียดแทรก เพดานอ่อน ก้อง
การปรากฏ

| ภาษา | ภาษา | ตัวอย่างคำ | สัทอักษรสากล | ความหมาย | หมายเหตุ |
| --- | --- | --- | --- | --- | --- |
| อาเลกาโน | อาเลกาโน | gamó | [ɣɑmɤʔ] | 'แตงกวา' |  |
| อังกอร์ | อังกอร์ | ranihı | [ɾɑniɣə] | 'พี่ชาย' |  |
| อังกัส | อังกัส | γür | [ɣyr] | 'เลือก' |  |
| อาหรับ | อาหรับ | غرفة | [ˈɣurfɐ] | 'ห้อง' | อาจเป็นเสียงหลังเพดานอ่อนหรือลิ้นไก่แล้วแต่สำเนียง |
| อาซู | อาซู | [fiɣo] | [fiɣo] | 'ไต' |  |
| อาเซอร์ไบจาน | อาเซอร์ไบจาน | ağac | [aɣad​ʒ] | 'ต้นไม้' |  |
| กาตาลา | กาตาลา | bolígraf boníssim | [buˈliɣɾəv buˈnisim] | 'ปากกาลูกลื่นที่ดีเยี่ยม' |  |
| เชเชน | เชเชน | гӀала/ġala | [ɣa:la] | 'เมือง' |  |
| ดิงกา | ดิงกา | ɣo | [ɣo] | 'เรา' (กรรม) |  |
| ดัตช์ | ดัตช์ | gaan | [ɣaːn] | 'ไป' | พบมากในภาษาถิ่นเหนือ |
| จอร์เจีย | จอร์เจีย | ღარიბი | [ɣɑribi] | 'จน' | อาจเป็นเสียงหลังเพดานอ่อนหรือลิ้นไก่แล้วแต่สำเนียง |
| คุชราต | คุชราต | વાઘણ | [ʋɑ̤̈ɣəɽ̃] | 'เสือตัวเมีย' |  |
| ฆารี | ฆารี | cheghe | [tʃeɣe] | 'ห้า' |  |
| กรีก | กรีก | γάλα | [ˈɣala] | 'นม' |  |
| กเวโน | กเวโน | [ndeɣe] | [ndeɣe] | 'นก' |  |
| กวิชอิน | กวิชอิน | videeghàn | [viteːɣân] | 'หน้าอกของเขา/เธอ' |  |
| ฮาน | ฮาน | dëgëghor | [təkəɣor] | 'ฉันกำลังเล่น' |  |
| ไอริช | ไอริช | dhorn | [ɣoːɾˠn̪ˠ] | 'กำปั้น' |  |
| อิวาจา | อิวาจา | [mulaɣa] | [mulaɣa] | 'ปูเสฉวน' |  |
| ญี่ปุ่น | ญี่ปุ่น | はげ | [haɣe] | 'ศีรษะล้าน' | โดยเฉพาะในสำเนียงพูดที่เร็วและ/หรือไม่เป็นทางการ |
| นาวาโฮ | นาวาโฮ | ’aghá | [ʔaɣa] | 'ดีที่สุด' |  |
| อุตซิตา | กาสกง | digocรหัส: oci เลื่อนระดับเป็นรหัส: oc  | [diˈɣuk] | 'พูด (บุรุษที่ 3 เอกพจน์ อดีต)' |  |
| เปอร์เซีย | เปอร์เซีย | کاغذ | [kɒɣæz] | 'กระดาษ' |  |
| โปแลนด์ | โปแลนด์ | niechże | [ɲeɣʐɛ] | 'ปล่อยให้,' 'สมมุติ' |  |
| โปรตุเกส | สำเนียงโปรตุเกส | agora | [əˈɣorə] | 'ขณะนี้' | เป็นหน่วยเสียงย่อยของหน่วยเสียง /g/ ในภาษาถิ่นเหนือและกลาง |
| โปรตุเกส | สำเนียงบราซิลบางสำเนียง | carro | [ˈkaɣu] | 'รถยนต์' | พยัญชนะมีเสียง [r] |
| เกวียงเหนือ | เกวียงเหนือ |  ? | [ɣnəʂ] | 'เดือนกุมภาพันธ์' |  |
| โรมานี | ลิทัวเนีย | γoines | [ɣoines] | 'ดี' |  |
| ซาร์ดิเนีย | ภาษาถิ่นนูโอโร | súghereรหัส: srd เลื่อนระดับเป็นรหัส: sc  | [ˡsuɣɛrɛ] | 'ดูด' |  |
| สินธุ | สินธุ | غم | [ɣəmʊ] | 'ความโศกเศร้า' |  |
| สวาฮิลี | สวาฮิลี | ghali | [ɣali] | 'แพง' |  |
| ตาดักซาฮัก | ตาดักซาฮัก |  ? | [zoɣ] | 'สงคราม' |  |
| ทาจิก | ทาจิก | ғафс | [ɣafs] | 'หนา' |  |
| ตุรกี | ตุรกี | ağaç | [aɣatʃ] | 'ต้นไม้' | บางภาษาถิ่น |
| ทุตโชเน | ทุตโชเนเหนือ | ihghú | [ihɣǔ] | 'ฟัน' |  |
| ทุตโชเน | ทุตโชเนใต้ | ghra | [ɣra] | 'ทารก' |  |
| เวียดนาม | เวียดนาม | ghê | [ɣe] | 'ความน่าสะพรึงกลัว' |  |
บรรณานุกรม

Barbosa, Plínio A. (2004), "Brazilian Portuguese", Journal of the International Phonetic Association 34 (2): 227-232.
Cruz-Ferreira, Madalena (1995), "European Portuguese", Journal of the International Phonetic Association 25 (2): 90-94.
Mateus, Maria Helena & Ernesto d'Andrade (2000), The Phonology of Portuguese, Oxford University Press, ISBN 0-19-823581-X
Okada, Hideo (1991), "Japanese", Journal of the International Phonetic Association 21 (2): 94-97.
Shosted, Ryan K. & Chikovani Vakhtang (2006), "Standard Georgian", Journal of the International Phonetic Association 36 (2): 255-264.
Wheeler, Max W (2005), written at Oxford, The Phonology Of Catalan, Oxford University Press, ISBN 0-19-925814-7
เส้นโลก

เส้นโลก (worldline)
แผ่นโลก (worldsheet) และ
ปริมาตรโลก (world volume)
ในปริภูมิ 2 มิติ + เวลา 1 มิติ
เส้นโลก หรือ เวิลด์ไลน์ (อังกฤษ: world line, worldline) เป็นคำจำกัดความหนึ่งในทฤษฎีสัมพัทธภาพในวิชาฟิสิกส์ หมายถึงวิถีทางของวัตถุใด ๆ ในปริภูมิ-เวลา
วัตถุใด ๆ ที่มีการตกอย่างอิสระ หรืออีกนัยหนึ่งคือวัตถุที่อยู่ภายใต้อิทธิพลของความโน้มถ่วงเพียงอย่างเดียว ตามทฤษฎีสัมพัทธภาพทั่วไปแล้ววัตถุนั้นจะมีเส้นโลกเป็นเส้นโค้งไปตามปริภูมิเวลาที่โค้ง นอกจากนี้ยังใช้ได้กับวัตถุที่มีวิถีหรือทางโคจรแบบปิดในปริภูมิ เช่น โลกโคจรรอบดวงอาทิตย์ โลกจึงมีวิถีแบบปิด เมื่อให้กรอบอ้างอิงเทียบกับตำแหน่งของดวงอาทิตย์ซึ่งให้คงอยู่กับที่แล้ว เส้นโลกของโลกจะมีลักษณะเป็นเกลียว โดยมีแกนของเกลียวเป็นแกนเวลา
คำว่า "เส้นโลก" ยังถูกนำไปใช้ในทฤษฎีสัมพัทธภาพพิเศษโดยแฮร์มันน์ มินคอฟสกี เมื่อ ค.ศ. 1908 โดยเส้นโลกของอนุภาคไร้มวลจะเป็นเสมือนแสง (light-like) และเส้นโลกของวัตถุมีมวลจะเป็นเสมือนเวลา (time-like)
แนวคิดนี้ยังถูกขยายให้สามารถใช้กับวัตถุที่มีมิติมากขึ้น เช่น การเคลื่อนที่ไปในปริภูมิเวลาของสตริงซึ่งมีหนึ่งมิติจะมีลักษณะเป็นแผ่นโลก (worldsheet) ส่วนวัตถุสองมิติใด ๆ จะมีลักษณะเป็นปริมาตรโลก (world volume) เป็นต้น
ดูเพิ่ม

แผนภาพมินคอฟสกี
แสงซิงโครตรอน

แสงซิงโครตรอน (อังกฤษ: synchrotron light) เป็นแสงที่เกิดจากการแผ่รังสีแม่เหล็กไฟฟ้า (electromagnetic radiation) ซึ่งปรกติแล้วผลิตขึ้นด้วยแหวนกักเก็บอิเล็กตรอน (storage ring) เพื่อประโยชน์ทางวิทยาศาสตร์
ดูเพิ่ม

การแผ่รังสีซิงโครตรอน
โสดเหงาเป็นล็อบสเตอร์

| โสดเหงาเป็นล็อบสเตอร์ |
| --- | --- |
ใบปิดภาพยนตร์
กำกับ: Yorgos Lanthimos
เขียนบท:   Efthimis Filippou  Yorgos Lanthimos 
อำนวยการสร้าง:   Ceci Dempsey  Ed Guiney  Yorgos Lanthimos  Lee Magiday 
นักแสดงนำ:   Colin Farrell  Rachel Weisz  Jessica Barden  Olivia Colman  Ashley Jensen  Ariane Labed  Angeliki Papoulia  John C. Reilly  Léa Seydoux  Michael Smiley  Ben Whishaw 
กำกับภาพ: Thimios Bakatakis
ตัดต่อ: Yorgos Mavropsaridis
ดนตรีประกอบ: Johnnie Burn
บริษัทผู้สร้าง:   Element Pictures  Scarlet Films  Faliro House Productions  Haut et Court  Lemming Film  Film4 Productions  
ผู้จัดจำหน่าย:   Feelgood Entertainment (Greece)  Haut et Court (France)  Element Pictures (Ireland)  De Filmfreak (Netherlands)  Picturehouse Entertainment (UK)  A24 (United States) 
วันฉาย:   15 พฤษภาคม ค.ศ. 2015 (2015-05-15) (Cannes)  16 ตุลาคม ค.ศ. 2015 (2015-10-16) (United Kingdom & Ireland)  22 ตุลาคม ค.ศ. 2015 (2015-10-22) (Greece & Netherlands)  28 ตุลาคม ค.ศ. 2015 (2015-10-28) (France)  13 พฤษภาคม ค.ศ. 2016 (2016-05-13) (United States) 
ความยาว: 118 minutes
ประเทศ:   Ireland  United Kingdom  Greece  France  Netherlands 
ภาษา:   English  French 
ทุนสร้าง: €4 million ($4.5 million)
ทำเงิน: $15.7 million
โสดเหงาเป็นล็อบสเตอร์ (อังกฤษ: The Lobster) เป็นภาพยนตร์ตลกร้ายแนวดิสโทเปียแบบแอบเสิร์ด โดยมี Yorgos Lanthimos เป็นผู้กำกับ ร่วมเขียนบท และร่วมอำนวยการสร้าง ในโลกของภาพยนตร์เรื่องนี้ เหล่าคนโสดจะได้รับโอกาสเป็นเวลา 45 วัน ที่จะหาคู่รักให้พบ ไม่เช่นนั้นจะถูกทำให้กลายเป็นสัตว์ นำแสดงโดย Colin Farrell รับบทหนุ่มที่เพิ่งกลายเป็นโสด ต้องพยายามตามหาใครสักคนเพื่อจะยังคงอยู่เป็นมนุษย์
ไส้กรอกโบโลญญา

ไส้กรอกโบโลญญาฝานเป็นแผ่น ๆ
ไส้กรอกโบโลญญา (อังกฤษ: Bologna sausage) หรือบ้างแผลงเป็น โบโลน่า เป็นไส้กรอกชนิดหนึ่งที่ดัดแปลงมาจากมอร์ตาเดลลา ซึ่งเป็นไส้กรอกขนาดใหญ่ที่ทำจากเนื้อหมูบดละเอียด มีไขมันหมูชิ้นเล็ก ๆ ผสมอยู่ และมีต้นกำเนิดจากเมืองโบโลญญาในประเทศอิตาลี นอกจากเนื้อหมูแล้ว ไส้กรอกโบโลญญายังอาจทำจากเนื้อไก่ เนื้อไก่งวง เนื้อวัว เนื้อกวาง เนื้อสัตว์ผสม หรือโปรตีนถั่วเหลือง เครื่องปรุงรสโดยทั่วไปสำหรับไส้กรอกโบโลญญาได้แก่ พริก พริกไทย จันทน์เทศ ออลสไปซ์ เมล็ดขึ้นฉ่าย ผักชี และผลเมอร์เทิลซึ่งจะให้รสชาติที่เป็นเอกลักษณ์เช่นเดียวกับในมอร์ตาเดลลา ข้อบังคับของรัฐบาลสหรัฐกำหนดว่า ไส้กรอกโบโลญญาอเมริกันต้องทำจากเนื้อที่บดจนเนียนละเอียด และปราศจากชิ้นไขมันที่มองเห็นได้
เสียงเสียดแทรก เพดานอ่อน ไม่ก้อง

เสียงเสียดแทรก เพดานอ่อน ไม่ก้อง (อังกฤษ: voiceless velar fricative) เป็นเสียงพยัญชนะที่มีใช้ในหลายภาษา เช่น ภาษาเยอรมัน, ภาษาสเปน, ภาษาโปแลนด์, ภาษาเซิร์บ-โครแอต, ภาษารัสเซีย, ภาษาอาหรับ, ภาษาจีนกลาง, ภาษากฺ๋อง, ภาษาเวียดนาม ฯลฯ แต่ไม่มีเสียงนี้ในภาษาไทยในปัจจุบัน จะมีเสียงภาษาไทยสมัยโบราณคือ ตัว ฃ หากใช้เขียนในการทับศัพท์จะใช้ตัว ค แทน เพราะเสียงจะคล้ายกับตัว ค ในภาษาไทย (เว้นภาษาจีนกลางจะใช้ตัว ฮ หรือ ห แทนในภาษาไทย) สัญลักษณ์ในชุดสัทอักษรสากลที่ใช้แทนเสียงนี้คือ ⟨x⟩ และสัญลักษณ์เอกซ์-แซมปาที่ตรงกันคือ x เสียงนี้เป็นเสียงหนึ่งในบรรดาเสียงพยัญชนะในภาษาอังกฤษเก่า และยังคงปรากฏในบางภาษาถิ่นของภาษาอังกฤษปัจจุบัน
ลักษณะ

ลักษณะต่าง ๆ ของเสียงเสียดแทรก เพดานอ่อน ไม่ก้อง ได้แก่
ลักษณะการออกเสียง เป็นเสียงเสียดแทรก กล่าวคือ เสียงนี้เกิดจากการบีบกลุ่มลม (ที่มาจากปอด) ให้ผ่านช่องแคบ ๆ บริเวณตำแหน่งการเกิดเสียง
ตำแหน่งเกิดเสียง เป็นเสียงจากเพดานอ่อนหรือกัณฐชะ กล่าวคือ เสียงนี้เกิดจากการยกลิ้นส่วนหลัง (โคนลิ้น) ขึ้นไปใกล้เพดานอ่อน (ส่วนหลังของเพดานปาก) แต่ไม่แตะสนิท เหลือช่องแคบ ๆ ให้ลมพอจะผ่านออกไปได้ตลอดในลักษณะเสียดแทรก
ลักษณะเสียงพูด เป็นเสียงไม่ก้องหรืออโฆษะ กล่าวคือ เส้นเสียงจะไม่สั่นขณะที่ออกเสียงนี้
เสียงนี้เป็นเสียงพยัญชนะช่องปาก กล่าวคือ ลมจะถูกปล่อยให้ออกมาทางปาก (ไม่ใช่ทางจมูก)
เสียงนี้เป็นเสียงพยัญชนะกลางลิ้น กล่าวคือ เสียงนี้เกิดขึ้นจากการที่กระแสลมถูกปล่อยให้ผ่านออกมาเหนือบริเวณกลางแผ่นลิ้น มากกว่าจะออกไปทางข้างลิ้น
กลไกกระแสลม เป็นกระแสลมออกจากปอด กล่าวคือ เสียงนี้เกิดขึ้นจากการดันกระแสลมออกจากปอดและผ่านทางช่องเสียง มากกว่าที่จะเกิดจากช่องเส้นเสียงหรือจากปากโดยตรง
การปรากฏ

| ภาษา | ภาษา | ตัวอย่างคำ | สัทอักษรสากล | ความหมาย | หมายเหตุ |
| --- | --- | --- | --- | --- | --- |
| แอฟริกานส์ | แอฟริกานส์ | goedรหัส: afr เลื่อนระดับเป็นรหัส: af  | [xuˑt] | ดี' |  |
| แอลีอุต | สำเนียงแอตกัน | alax | [ɑlɑx] | 'สอง' |  |
| อังกอร์ | อังกอร์ | hombo | [xombo] | 'เดิน' |  |
| อาหรับ | อาหรับ | خضراء | [xadˤraːʔ] | 'สีเขียว (เพศหญิง)' |  |
| อัสสัม | อัสสัม | অসমীয়া | [ɔxɔmija] | 'ชาวอัสสัม' |  |
| อาวาร์ | อาวาร์ | чeхь | [tʃex] | 'ท้อง' |  |
| อาเซอร์ไบจาน | อาเซอร์ไบจาน | xoşรหัส: aze เลื่อนระดับเป็นรหัส: az  | [xoʃ] | 'น่ายินดี' |  |
| บัลแกเรีย | บัลแกเรีย | тихо | [tixɔ] | 'อย่างเงียบ ๆ' |  |
| จีน | จีนกลาง | 河/hé | [xɤ˧˥] | 'แม่น้ำ' |  |
| โครเอเชีย | โครเอเชีย | Hrvatski | [xř̩ʋaːtskiː] | 'ชาวโครเอเชีย' |  |
| เช็ก | เช็ก | chlap | [xlap] | 'ผู้ชาย' |  |
| ดัตช์ | ดัตช์เบลเยียม | acht | [ɑxt] | 'แปด' |  |
| อังกฤษ | สกอต | loch | [lɔx] | 'ทะเลสาบ' |  |
| เอสเปรันโต | เอสเปรันโต | monaĥoรหัส: epo เลื่อนระดับเป็นรหัส: eo  | [monaxo] | 'พระ' |  |
| จอร์เจีย | จอร์เจีย | ჯოხი | [ˈdʒɔxi] | 'แท่ง' |  |
| เยอรมัน | เยอรมัน | Kuchen | [kuːxən] | 'ขนมเค้ก' |  |
| กรีก | กรีก | χαρά | [xaˈra] | 'ความสนุก' |  |
| ไอริช | ไอริช | deoch | [dʲɔ̝̈x] | 'ดื่ม' |  |
| ลิทัวเนีย | ลิทัวเนีย | choras | [xoras] | 'คอรัส' |  |
| เปอร์เซีย | เปอร์เซีย | خواهر | [xa:hær] | 'พี่สาว' |  |
| โปแลนด์ | โปแลนด์ | chleb | [xlɛp] | 'bread' | สำเนียงส่วนใหญ่แทนด้วยตัว <h> |
| โปรตุเกส | บราซิล | rabo | [ˈxabʊ] | 'หาง' |  |
| รัสเซีย | รัสเซีย | хвост | [xvost] | 'หาง' |  |
| สกอตแกลิก | สกอตแกลิก | lochรหัส: gla เลื่อนระดับเป็นรหัส: gd  | [lɔx] | 'ทะเลสาบ' |  |
| เซอร์เบีย | เซอร์เบีย | храст/hrast | [xrast] | 'ต้นโอ๊ก' |  |
| สโลวัก | สโลวัก | chlap | [xlap] | 'ผู้ชาย' |  |
| โซมาลี | โซมาลี | khad | [xad] | 'หมึก' |  |
| สเปน | สเปน | ojo | [ˈo̞xo̞] | 'นัยน์ตา' |  |
| โคซา | โคซา | rhoxisa | [xɔkǁiːsa] | 'ยกเลิก' |  |
| เวียดนาม | เวียดนาม | khê | [xe] | 'ถูกเผา' |  |
| เวลส์ | เวลส์ | carchar | [kaɾxaɾ] | 'คุก' |  |
| ยากัน | ยากัน | xan | [xan] | 'ที่นี่' |  |
บรรณานุกรม

Jassem, Wiktor (2003), "Polish", Journal of the International Phonetic Association 33 (1): 103-107.
Martínez-Celdrán, Eugenio; Ana Ma. Fernández-Planas & Josefina Carrera-Sabaté (2003), "Castilian Spanish", Journal of the International Phonetic Association 33 (2): 255-259.
Padgett, Jaye (2003), "Contrast and Post-Velar Fronting in Russian", Natural Language & Linguistic Theory 21 (1): 39-87.
Shosted, Ryan K. & Chikovani Vakhtang (2006), "Standard Georgian", Journal of the International Phonetic Association 36 (2): 255-264.
Verhoeven, Jo (2005), "Belgian Standard Dutch", Journal of the International Phonetic Association 25 (2): 243-247.
ไส้กรอก

ไส้กรอกชนิดต่าง ๆ
ไส้กรอกสวีเดน ขนาดใหญ่
ไส้กรอก (อังกฤษ: Sausage) โดยคำในภาษาอังกฤษมาจากรากคำภาษาลาตินว่า Salsus หมายถึง "การเก็บรักษาเนื้อสัตว์โดยใช้เกลือ" ดังนั้นกรรมวิธีในการผลิตไส้กรอกนั้นจึงถือได้ว่าเป็นกรรมวิธีในการถนอมอาหารแบบหนึ่ง
ไส้กรอก มีความเป็นมานานถึง 3,500 ปีแล้ว ในยุคบาบิโลเนีย ลักษณะเป็นเนื้อหมักเครื่องเทศ ยัดไว้ในไส้สัตว์ ในยุคกลาง เมืองต่าง ๆ ในยุโรปได้พัฒนาสูตร รสชาติ และรูปร่างของไส้กรอกของตนเอง และตั้งชื่อไส้กรอกตามชื่อเมืองที่เป็นถิ่นกำเนิด เช่น ไส้กรอกเวียนนา เป็นต้น
ไส้กรอกของประเทศแถบเมดิเตอเรเนียนจะมีลักษณะแข็งและแห้งเพื่อไม่ให้ไส้กรอกบูดเสียได้ง่ายในอากาศร้อนแถบนั้น ส่วนไส้กรอกของสก็อตแลนด์นิยมยัดไส้ด้วยข้าวโอ๊ต มากกว่าจะใช้เนื้อหมูหรือเนื้อวัว ไส้กรอกที่เป็นที่นิยมกันมากที่สุดประเภทหนึ่งในเยอรมนี คิดค้นขึ้นโดยชาวเมืองแฟรงเฟิร์ต จึงมีชื่อเรียกว่าแฟรงเฟอเตอร์ หรือเรียกสั้น ๆ ว่า แฟรงค์ มีขนาดหนา นุ่ม ใส่เครื่องเทศและรมควันอย่างดีมีรูปร่างโค้งเล็กน้อย คล้ายรูปร่างของสุนัขดัชชุน จนบางคนเรียกไส้กรอกประเภทนี้ว่า ไส้กรอกดัชชุน เล่ากันว่าผู้คิดไส้กรอกประเภทนี้เลี้ยงสุนัขดัชชุนไว้หนึ่งตัว จึงเกิดความคิคว่าไส้กรอกที่มีรูปร่างเหมือนสุนัขตัวโปรดนี้จะเป็นที่นิยมของตลาดด้วย
ในยุคปัจจุบันการผลิตไส้กรอกเป็นการประยุกต์ใช้กระบวนการถนอมอาหารหลายอย่างรวมกัน เช่น การใช้สารเคมี การใช้ความร้อน การอบแห้ง การแช่แข็ง และการแช่เย็น จึงทำให้ผลิตภัณฑ์ไส้กรอกในปัจจุบันนั้นมาให้เลือกบริโภคอย่างหลากหลาย ซึ่งจะแตกต่างกันตามลักษณะของวัตถุดิบที่ใช้ในการผลิต ชนิดของเครื่องเทศและเครื่องปรุงรส ชนิดของเนื้อสัตว์ เช่น เนื้อหมู เนื้อไก่ เนื้อวัว เนื้อปลา เป็นต้น อัตราส่วนระหว่างเนื้อสัตว์และไขมันของเนื้อสัตว์ ความละเอียดของการบดเนื้อสัตว์และเครื่องเทศ วิธีการผสม ขั้นตอนการผลิต วิธีการอัดไส้ ขนาดและความยาวของไส้ที่นำมาใช้ และ ชนิดของไส้ซึ่งสามารถแบ่งออกได้เป็น 2 ชนิด คือ
ไส้ธรรมชาติ เช่น ไส้แกะ ไส้หมู หรือหลอดลมวัว
ไส้สังเคราะห์หรือไส้เทียม เช่น ไส้จากคอลลาเจน ไส้สังเคราะห์จากใยฝ้าย หรือไส้พลาสติก
วัตถุดิบที่สำคัญในการผลิตไส้กรอก ได้แก่ เนื้อสัตว์ เกลือแกง ไขมัน เกลือไนเตรต เครื่องเทศ และเครื่องปรุงรส โดยเนื้อสัตว์ที่นำมาใช้ในการผลิตไส้กรอกจะต้องมีความสามารถในการรวมตัวกับน้ำได้สูง โดยมีแอคติน และไมโอซิน ทำหน้าที่ให้น้ำและไขมันในเนื้อสัตว์สามารถรวมตัวกันได้ เกลือนอกจากจะทำหน้าที่ให้รสชาติแล้วยังทำหน้าที่สกัดโปรตีนจำพวก แอคตินและไมโอซิน ออกจากกล้ามเนื้อของสัตว์ ทำให้ไส้กรอกที่ได้มีเนื้อสัมผัสที่นุ่มและชุ่มฉ่ำและให้กลิ่น และรสชาติที่คงตัว เกลือไนเตรต (KNO3, NaNO3) ทำให้ไส้กรอกเกิดสีและกลิ่นที่คงตัว และป้องกันไม่ให้ไส้กรอกเกิดการเน่าเสียจาก แบคทีเรียที่ไม่ใช้ออกซิเจนในการหายใจ โดยในประเทศไทยได้กำหนดปริมาณสูงสุดในการใช้สารประกอบไนเตรต (KNO3, NaNO3) ที่สามารถใช้ได้ไว้ที่ 500 มิลลิกรัม ต่อผลิตภัณฑ์เนื้อหมัก 1 กิโลกรัม (ซึ่งหากคำนวณน้ำหนักของไนเตรตจริง ๆ แล้วจะมีไนเตรตน้ำหนักเพียง 125 มิลลิกรัมเท่านั้น) เพราะถ้าหากบริโภคไนเตรตมากเกินไปจะทำให้เป็นพิษต่อร่างกาย เนื่องจากไนเตรตหรือสารประกอบไนเตรต (KNO3, NaNO3) เมื่อเข้าสู่กระแสเลือดจะไปทำปฏิกิริยาออกซิไดซ์กับฮีโมโกลบินในเม็ดเลือด ทำให้เม็ดเลือดแดงนั้นหมดสภาพ ไม่สามารถทำหน้าที่ลำเลียงออกซิเจนได้ นอกจากนั้นแล้ว ไนเตรตหรือสารประกอบไนเตรต (KNO3, NaNO3) ยังทำให้เกิดสารประกอบไนโตรซามีนซึ่งเป็นสารที่ก่อให้เกิดโรคมะเร็งอีกด้วย
แสงเอกรงค์

แสงเอกรงค์ (อังกฤษ: monochromatic light) หรือ รังสีเอกรงค์ (อังกฤษ: monochromatic radiation) คือคลื่นของแสง ที่ประกอบด้วยความถี่หรือความยาวคลื่นเดียว เช่น หากเป็นสีแดงก็จะประกอบด้วยคลื่นแสงสีแดงความถี่ค่าเดียวเท่านั้น และถ้าเป็นสีเขียวก็จะประกอบด้วยคลื่นแสงสีเขียวเท่านั้น และไม่สามารถแยกได้โดยใช้สเปกโทรมิเตอร์ เช่น ปริซึม
แสงมีสมบัติขึ้นอยู่กับความยาวคลื่น แสงที่มีสี ต่าง ๆ กันมีความยาวคลื่นแตกต่างกัน แสงที่เปล่งออกมาจากแหล่งกำเนิดแสงทั่วไป (เช่น ดวงอาทิตย์ หลอดไฟสีขาว) เป็นส่วนผสมรวมของแสงที่ความยาวคลื่นแตกต่างกันหลายค่า การแยกด้วยปริซึมหรืออุปกรณ์ที่ทำให้เกิดการกระจายแสงได้ จะสามารถยืนยันได้ว่าแสงที่มีความยาวคลื่นต่าง ๆ ผสมปนเปกันอยู่
ตัวอย่างและคุณสมบัติ

แสงเอกรงค์มีความยาวคลื่นแสงเพียงบางช่วงเท่านั้น ดังนั้นจึงมีสมบัติต่าง ๆ
แสงสีส้มจากหลอดโซเดียมซึ่งมักใช้สำหรับเป็นไฟถนนนั้น ใกล้เคียงกับแสงเอกรงค์ ภายใต้แสงของหลอดโซเดียม เราไม่สามารถรับรู้สีที่หลากหลายได้ และแม้เมื่อดูสิ่งพิมพ์สี ก็จะดูเหมือนภาพขาวดำที่มีเฉดสีส้ม
แสงเลเซอร์ เป็นแสงเอกรงค์ และเฟสของแสงจะสม่ำเสมอกัน (เป็นอาพันธ์) ดังนั้นจึงสามารถเกิดปรากฏการณ์ (เช่น การแทรกสอด) ได้
เลเซอร์ (แดง เขียว น้ำเงิน)
ไส้บรรจุ

ไส้บรรจุแบบธรรมชาติ ในถังเป็นไส้วัวซึ่งกรอกแล้ว ที่ขอบถังเป็นไส้แกะที่ยังมิได้กรอก
ในการทำไส้กรอก ไส้บรรจุ (อังกฤษ: casing) คือ วัสดุที่ใช้กรอกวัสดุอื่นลงไป ไส้บรรจุมีทั้งแบบธรรมชาติและแบบเทียม ไส้บรรจุแบบธรรมชาติได้แก่ไส้สัตว์ เช่น หมู หรือวัว ไส้บรรจุแบบเทียมทำขึ้นจากคอลลาเจน เซลลูโลส หรือพลาสติก
สไตล์ (เพลงเทย์เลอร์ สวิฟต์)

Error ซิงเกิลโดยเทย์เลอร์ สวิฟต์
"สไตล์" (อังกฤษ: Style) เป็นเพลงของนักร้อง นักแต่งเพลงชาวอเมริกัน เทย์เลอร์ สวิฟต์ เป็นเพลงลำดับที่สามจากสตูดิโออัลบั้มที่ห้า 1989 (2014) "สไตล์" เป็นเพลงป็อปร็อก เขียนโดยสวิฟต์ แมกซ์ มาร์ติน เชลล์แบ็ก และอาลี พายามี เพลงออกเผยแพร่สู่วิทยุโดยสังกัดรีพับลิกเรเคิดส์ พร้อมกับสังกัดหุ้นส่วนของสวิฟต์ที่ชื่อบิกแมชีนเรเคิดส์ เมื่อวันที่ 9 กุมภาพันธ์ ค.ศ. 2015 เป็นซิงเกิลที่สามต่อจากเพลง "แบลงก์สเปซ"
"สไตล์" ได้รับคำวิจารณ์ด้านบวกจากนักวิจารณ์เพลง โดยยกย่องการผลิตเพลงแบบยุค 80 และโทนที่น่าตื่นเต้น "สไตล์" ขึ้นถึงอันดับหกบนชาร์ตบิลบอร์ดฮอต 100 เป็นซิงเกิลที่ขึ้นสิบอันดับแรกเป็นเพลงที่สามจากอัลบั้ม 1989 ในประเทศ และในชาร์ตในประเทศต่าง ๆ เช่น ออสเตรเลีย แคนาดา และแอฟริกาใต้ และขึ้น 40 อันดับแรกในสหราชอาณาจักร ออสเตรีย สาธารณรัฐเช็ก ฮังการี ไอร์แลนด์ นิวซีแลนด์ และเนเธอร์แลนด์
นักสร้างสรรค์ภาพยนตร์ คายล์ นิวแมน เป็นผู้กำกับมิวสิกวิดีโอของเพลง ร่วมแสดงโดยนักแสดงชาย ดอมินิก เชอร์วูด รับบทเป็นคนรักของสวิฟต์ มิวสิกวิดีโอเผยแพร่ในวันที่ 13 กุมภาพันธ์ 2015 โดยวิดีโอมีลักษณะที่มืดมัวและเป็นนามธรรมมากกว่ามิวสิกวิดีโอจากซิงเกิลอื่นในอัลบัม 1989 ทั้ง "เชกอิตออฟ" หรือ "แบลงก์สเปซ" สวิฟต์ยังเลือกแสดงเพลง "สไตล์" เป็นหนึ่งในรายชื่อเพลงที่แสดงในคอนเสิร์ตเวิลด์ทัวร์ของเธอสองครั้ง ทั้ง เดอะ 1989 เวิลด์ทัวร์ (2015) เรพิวเทชันสเตเดียมทัวร์ (2018) และดิเอราส์ทัวร์ (2023)
การผลิตและการปล่อย

เทย์เลอร์ สวิฟต์ ได้รับอิทธิพลจากดนตรีป็อปของยุค 1980 ที่ซึ่งมีการทดลองใช้ซินธ์, ดรัมแพด และเสียงร้องที่ซ้อนเหลื่อมกัน เธอจึงตัดสินใจที่จะขยับตัวออกจากรูปแบบดนตรีคันทรีที่เป็นเอกลักษณ์ของเธอในผลงานก่อน ๆ และเริ่มนำเอารูปแบบการผลิตดนตรีป็อปมาใช้อย่างตรง ๆ ในผลงานอัลบัมสตูดิโอที่ห้าของเธอในชื่อ 1989 ขั้นตอนการอัดเสียงเริ่มต้นในกลางปี 2013 ในช่วงเดียวกับงานแสดงเดอะเรดทัวร์ทั่วโลกซึ่งเธอแสดงเพลงจากอัลบัมสตูดิโอลำดับที่สี่ เรด สวิฟต์ประกาศในเดือนกุมภาพันธ์ 2014 ว่าเธอกำลังทำงานร่วมกับแม็กซ์ มาร์ติน และ เชลแบ็ก อีกครั้ง เธอเคยมีผลงานร่วมกับทั้งคู่ในสามเพลงของ เรด อัลบัมก่อนหน้า ทั้งคู่ได้ผลิตเพลงจำนวนเจ็ดจากสิบสามเพลงให้กับอัลบัมในรูปแบบมาตรฐาน นอกจากนี้ มาร์ตินยังเป็นผู้ผลิตพิเศษให้กับสวิฟต์ด้วย
แรกเริ่มเดิมที "สไตล์" เป็นผลงานเขียนโดยนักประพันธ์ อาลี เพยามี และนักกีตาร์นีคลัส ลยุงเฟลต์ (Niklas Ljungfelt) ที่เขียนให้กับตัวเอง โดยแทร็กดนตรีที่มีกีตาร์เป็นตัวชูโรงนั้นได้รับแรงบันดาลใจมาจากศิลปินที่ลยุงเฟลต์เรียกว่า "เพลงอิเล็กโทรนิกแบบฟังก์" ("funky electronic music") เช่น ดาฟต์พังก์ เพยามีบรรเลงเครื่องดนตรีให้กับมาร์ตินที่สตูดิโอของมาร์ติน ต่อมาสวิฟต์หลงรักแทร็กนี้มากหลังได้ยินผ่าน ๆ และตัดสินใจที่จะนำแทร็กนี้มาอัดในอัลบัมของเธอ สวิฟต์, เพยามี, มาร์ติน และเชลแบ็ก ได้รับการให้เครดิตว่าเป็นผู้ประพันธ์เพลง ผลงานผลิตดูแลโดยผู้ประพันธ์เพลงทุกคน ยกเว้นสวิฟต์ ไมเคิล อิลเบิร์ท (Michael Illbert) และ แซม ฮอลล์แลนด์ (Sam Holland) เป็นผู้อัดแทร็กที่เอ็มเอ็กซ์เอ็มสตูดิโอส์ (MXM Studios) ในสต็อกโฮล์ม และที่คอนเวย์เรเคิดดิงสตูดิโอในลอสแอนเจลิส ภายใต้ความข่วยเหลือของคอรี ไบซ์ (Cory Bice) เพลงได้รับการมิกซ์โดยเซอร์แบน เกเนีย (Serban Ghenea) และจอห์น ฮานีส (John Hanes) ที่มิกซ์สตาร์สตูดิโอส์ (MixStar Studios) ในเวอร์จีเนียบีช และได้รับการมาสเตอร์โดยทอม คอย์น ที่สเตอร์ลิงซาวด์ (Sterling Sound) ในนิวยอร์กซิตี "สไตล์" เป็นหนึ่งในเพลงสุดท้ายที่ทีมโปรดิวเซอร์ทำเสร็จสำหรับอัลบั้ม 1989
เพลงเผยแพร่ครั้งแรกในรูปแบบเพลงตัวอย่างสั้น ๆ (snippet) ในโฆษณาของอัลบัมให้กับทาร์เก็ตในวันที่ 22 ตุลาคม 2014 ในวันที่ 28 ธันวาคม 2014 ซีอีโอของบิกแมชชีน อดีตค่ายเพลงที่สวิฟต์เคยสังกัด สก็อต บอร์ชเชตตา จัดงานถามตอบบนทวิตเตอร์ ในคำถามที่แฟนคลับถามถึงซิงเกิลที่กำลังจะมาใน 1989 ต่อจาก "เชกอิตออฟ" และ "แบลงก์สเปซ" บอร์ชเชตตาตอบว่าเขาอยากให้เป็นเพลง "สไตล์" ในวันที่ 9 กุมภาพันธ์ 2015 รีพับลิกเรเคิดส์ร่วมกับบิกแมชชีนทำการส่งเพลงนี้ไปยังวิทยุฮ็อตอดัลท์คอนเทมพอรารีในฐานะซิงเกิลที่สาม ในวันถัดมา รีพับลิกทำการส่งเพลง "สไตล์" ให้กับวิทยุคอนเทมพอรารีฮิต และ ริทธึมมิกคอนเทมพอรารี ของสหรัฐ เพลงปล่อยบนวิทยุคอนเทมพอรารีฮิตของอิตาลีในวันที่ 3 เมษายน 2015
การตอบรับเชิงวิจารณ์

"สไตล์" ได้รับคำวิจารณ์ในเชิงบวกเป็นส่วนใหญ่จากนักวิจารณ์ดนตรี คิตตี เอมพายร์ (Kitty Empire) จาก ดิออบเซิร์ฟเวอร์ เรียกเพลงนี้ว่าเป็นเพลง "กลั่นกรองทะลุทะลวง" (percolating) ที่ "เป็นที่น่าพึงใจในทุกระดับ" คอรีย์ บีสลีย์ (Corey Beasley) จาก พ็อพแมตเทอส์ ประทับใจในการออกจากรูปแบบดนตรีคันทรึของสวิฟต์ไปสู่รูปแบบใหม่ ๆ ที่ "เข้ากันได้ดีกับเธอ ราวกับถุงมือที่ข้างในหุ้มด้วยผ้าแคชเมียร์" และถือว่าเพลงนี้ "ไม่มีจุดด่างพร้อย" (immaculate) เบนยามิน โบลส์ (Benjamin Boles) จาก นาว คัดเลือกให้ "สไตล์" เป็นไฮไลต์ของอัลบัม โจอี กูร์เรรา (Joey Guerra) จาก ยิวสตันครอนิเคิล เชิดชูเพลงนี้ว่า "ดึงดูดยิ่ง" (compelling) มิกาเอล วูด (Mikael Wood) จาก  เดอะลอสแอนเจลิสไทมส์ ยกให้เพลงนี้เป็นเพลงที่โดดเด่นของอัลบัมเช่นกัน ด้วยยกเหตุผลว่าเพลงนี้ให้บรรยากาศที่ "เร้าประสาท" (sensual) รอเบิร์ด รีดัม (Robert Leedham) จาก ดราวนด์อินซาวด์ ชื่นชมธีมของแทร็กที่ฉลองความสัมพันธ์ที่เกิดขึ้นในอดีต และโอบรับมุมมองทางบวกของสวิฟต์ แทนที่จะเป็นรูปแบบ "[รับบท]ผู้ถูกกระทำ" ที่สวิฟต์ชอบทำมาตลอด
นักวิจารณ์ จ็อน คารามานิกา จาก เดอะนิวยอร์กไทมส์ ถือให้ "สไตล์" เป็น "จุดระบุของระดับสูง" (high mark) ของ 1989 ที่มีความโตของสวิฟต์ซึ่งทั้ง "ป่าเถื่อน, บิดเบี้ยว และ แหลมคม" เมื่อเทียบกับอัลบัมก่อนหน้า ริชาร์ด เอส. เฮอ (Richard S. He) จาก บิลบอร์ด ชื่นชมเพลง "สไตล์" จากการแสดงให้เห็น "ผลงานประพันธ์เพลงของสวิฟต์ในระดับที่บริสุทธิ์ที่สุด" ผ่านการกระตุ้น "โลกของอารมณ์หลายโลก" ทั้ง ๆ ที่เลือกใช้รูปแบบการจัดวางเพลงแบบธรรมดา แอนดี กิลล์ (Andy Gill) จาก ดิอินดีเพนเดนต์ อธิบายว่าธีมของเพลงมี "รสจัดจ้าน" (piquancy) และทิศทางของดนตรี "การรวมกันอย่างส่อเสี่ยงของกรูฟแบบอิเล็กโทรป็อปและรูปแบบที่ซ้ำซากจำเจของบริษัทค่ายเพลง" แอลลี วอลผ์ (Allie Volpe) จาก เดอะฟีลาเดลเฟียอินไควร์เรอร์ มองว่าเนื้อเพลง "ตื้นเขิน" แต่ชื่นชมส่วนดนตรี และบอกว่าเป็น "เธอชอบที่สุดในทั้งอัลบัม" ซาชา เกฟเฟน (Sasha Geffen) จาก คอนซีเควนซ์ออฟซาวด์ สรรเสริญรูปแบบทางดนตรีของเพลง แต่วิจารณ์ธีมของเนื้อเพลงที่กล่าวถึงมาตรฐานความงามของ "คนขาว" ว่าจำเจ และทำให้ "ความน่ารักแบบเด็กหญิงข้างบ้าน" ของสวิฟต์ต้องด่างพร้อย
พิตช์ฟอร์ก จัดอันดับให้ "สไตล์" อยูที่ลำดับ 50 ในรายชื่อเพลงที่ดีที่สุดของปี 2014 ในฐานะผู้เผยแพร่เพลง จอร์แดน ซาร์เจนต์ (Jordan Sargent) ชี้ให้เห็นว่าในขณะที่เนื้อเพลงจะโอบรับ "ภาพแทนที่คุ้นเคยของความรักแบบตะวันตก" (familiar tropes of Western romance) ในเพลงก่อน ๆ ของสวิฟต์ แต่ดนตรีและเสียงร้องของสวิฟต์ที่ "หนักแน่นและหน่วงรั้ง" ส่งสัญญาณถึงการเปลี่ยนผ่านรูปแบบของเธอ เพลงถูกจัดอันดับเป็นที่ 24 ในผลสำรวจแพซซ์แอนด์จ็อพ ของปี 2015 ซึ่งเป็นผลการสำรวจนักวิจารณ์ดนตรีขนาดใหญ่ของ เดอะวิลเลจวอยซ์ ในงานมอบรางวัลบีเอ็มไอปี 2016 เพลงนี้เป็นหนึ่งในเพลงที่ได้รับรางวัลของสวิฟต์ที่ทำให้เธอได้รับเกียรติยศเชิดชูเป็นนักประพันธ์เพลงแห่งปี "สไตล์" ยังได้รับการเสนอชื่อเป็นผลงานนานาชาติแห่งปี ที่รางวัลดนตรีอาร์ปา 2016 ในปี 2020 ฮันนาห์ มีลเรีย (Hannah Mylrea) จาก เอ็นเอ็มอี จัดอันดับให้เพลงนี้เป็นหนึ่งใน 10 เพลงที่ดีที่สุดของสวิฟต์ และระบุว่าเพลงนี้เป็น "ผลงานที่ดีที่สุดของสวิฟต์" (Swift at her best) ในปี 2021 นักวิจารณ์ของ แคลช เลือกให้ "สไตล์" เป็นหนึ่งใน 15 เพลงที่ดีที่สุดของสวิฟต์